ตลาดหุ้นเอเชียผันผวนเช้านี้ วิตกสงครามการค้าสหรัฐฯ-สหภาพยุโรป
ตลาดหุ้นเอเชียผันผวนเช้านี้ วิตกสงครามการค้าสหรัฐฯ-สหภาพยุโรป รวมถึงนลท.ผิดหวังผลประกอบการบริษัทจดทะเบียนรายใหญ่ในสหรัฐฯเติบโตต่ำกว่าคาด
20 ก.ค. 2561

ผู้สื่อข่าวรายงานว่า ตลาดหุ้นเอเชียเคลื่อนไหวอย่างผันผวนในเช้าวันนี้ (20 ก.ค.61) เนื่องจากนักลงทุนผิดหวังผลประกอบการของบริษัทจดทะเบียนรายใหญ่ในสหรัฐฯ ขณะเดียวกันตลาดยังได้รับแรงกดดันจากความวิตกกังวลเกี่ยวกับสงครามการค้าระหว่างสหรัฐและสหภาพยุโรป (EU)
โดยดัชนี NIKKEI 225 ตลาดหุ้นญี่ปุ่นเปิดวันนี้ที่ 22,734.56 จุด ลดลง 30.12 จุด, -0.13%
ดัชนี SSE Composite ตลาดหุ้นจีนเปิดวันนี้ที่ 2,769.75 จุด ลดลง 2.80 จุด, -0.10%
ดัชนี HSI ตลาดหุ้นฮ่องกงเปิดวันนี้ที่ 28,054.76 จุด เพิ่มขึ้น 43.90 จุด, +0.16%
ดัชนี TAIEX ตลาดหุ้นไต้หวันเปิดวันนี้ที่ 10,932.51 จุด เพิ่มขึ้น 97.13 จุด, +0.90%
ดัชนี KOSPI ตลาดหุ้นเกาหลีใต้เปิดวันนี้ที่ 2,281.36 จุด ลดลง 0.93 จุด, -0.04%
ดัชนี FTSE STI ตลาดหุ้นสิงคโปร์เปิดวันนี้ที่ 3,291.44 จุด เพิ่มขึ้น 13.86 จุด, +0.42%
ดัชนี FBMKLCI ตลาดหุ้นมาเลเซียเปิดวันนี้ที่ 1,758.51 จุด ลดลง 0.73 จุด, -0.04%
นอกจากนี้ ตลาดยังได้รับแรงกดดันหลังจากที่ประธานาธิบดีโดนัลด์ ทรัมป์ของสหรัฐ ได้ออกมาวิพากษ์วิจารณ์การทำงานของธนาคารกลางสหรัฐ (เฟด) เมื่อวานนี้ว่า การดำเนินนโยบายของเฟดอาจกระทบต่อการฟื้นตัวของเศรษฐกิจสหรัฐฯ โดยความเคลื่อนไหวของทรัมป์ถือเป็นการกระทำที่สวนทางประธานาธิบดีคนก่อนๆของสหรัฐ ซึ่งมักจะหลีกเลี่ยงการแทรกแซงการทำงานของเฟด